CELEX: E2014J0006
Language: da
Date: 2014-11-10 00:00:00
Title: Domstolens dom af 10. november 2014 i sag E-6/14 — EFTA-Tilsynsmyndigheden mod Island (En kontraherende parts tilsidesættelse af sine forpligtelser — direktiv 2008/43/EF — manglende gennemførelse)

13.5.2015   
            
            
               DA
            
            
               Den Europæiske Unions Tidende
            
            
               C 158/14
            
         DOMSTOLENS DOM
   af 10. november 2014
   i sag E-6/14
   EFTA-Tilsynsmyndigheden mod Island
   (En kontraherende parts tilsidesættelse af sine forpligtelser — direktiv 2008/43/EF — manglende gennemførelse)
   (2015/C 158/08)
   I sag E-6/14, EFTA-Tilsynsmyndigheden mod Island, vedrørende en påstand om, at det fastslås, at Island ved ikke inden for fristen at have vedtaget eller straks meddelt EFTA-Tilsynsmyndigheden alle de foranstaltninger, der er nødvendige for at gennemføre den retsakt, der er omhandlet i punkt 5 i kapitel XXIX i bilag II til aftalen om Det Europæiske Økonomiske Samarbejdsområde, dvs. Kommissionens direktiv 2008/43/EF af 4. april 2008 om oprettelse i henhold til Rådets direktiv 93/15/EØF af et system til id-mærkning og sporing af eksplosivstoffer til civil brug, som tilpasset EØS-aftalen ved protokol 1 hertil, har tilsidesat sine forpligtelser i henhold til denne retsakt og artikel 7 i EØS-aftalen, har Domstolen, sammensat af præsidenten Carl Baudenbacher og dommerne Per Christiansen (refererende dommer) og Páll Hreinsson, den 10. november 2014 afsagt følgende dom:
   Domskonklusionen lyder således:
   
               1.
            
            
               Island har ved ikke inden for fristen at have vedtaget de foranstaltninger, der er nødvendige for at gennemføre den retsakt, der er omhandlet i punkt 5 i kapitel XXIX i bilag II til aftalen om Det Europæiske Økonomiske Samarbejdsområde (Kommissionens direktiv 2008/43/EF af 4. april 2008 om oprettelse i henhold til Rådets direktiv 93/15/EØF af et system til id-mærkning og sporing af eksplosivstoffer til civil brug), som tilpasset EØS-aftalen ved protokol 1 hertil, tilsidesat sine forpligtelser i henhold til denne retsakt og artikel 7 i EØS-aftalen.
            
         
               2.
            
            
               Island betaler sagens omkostninger.